شەفەق نیوز/ هەکاتی فیلم "كاست ئەواي" وەناوبانگترین فیلمەیل ئەکتەر ئەمریکی تۆم هانکس، لەبان زەۊی دوورگەی دۊیریگ لەناوڕاس زەریا، بۊیە راسی.
دوو پیاو لە خەڵک دوورگەیل سڵیمان، لەناو ئاو زەریای هادی تا ماوەی ٢٩ رووژ گیر هاتن، و تا ئەوەنە وەرانوەر کنزرزو بزبوا گینیا وەدۊری ٤٠٠ کیلومەتر رزگاریان کریا،  وەخواردن گۊزهیند و پڕتەقاڵ گوزەران کردن.
دوو پیاوەگە وەناو دەریاگە لەی دوورگە تا ئەوەکە گەردیان، تا یەک رەشەبایگ داگە بەلەم هەفت مەترییان.
ئی باسە فرە لە شیوەی فیلم "كاست ئەواي" کەێد کنلە ساڵ ٢٠٠٠ دەرچگ، و باس پیاویگ کەێد ٤ ساڵ لەبان دوورگەیگ گیر هات،  وەرجەیە لەناوڕاس زەریاگە پەیای بکریەێد.  
لە باسە راسیەگە، لەناوڕاس وارانە رفتەگە و ئەورە سیایلە و رەشەبا تونەگە، هۊیچ هشکییگ لەڕۆی لیڤی نانجیکانا و جۆنیور کۆلونی دیار نەۊی.
و پاتری ئامێر جی بی ئێسەگە تەواو بۆی، و تا شەو لەلیان هات، و دوو شەو لەژیر وارانە رفتەگە گوزەران کردن، و هەوا تونەگە بەلەمیان دۊیرەو خست.
لە ماوەی یەکەم نۆ رووژیان، بڕئ پڕتەقاڵ خواردن ک وەگەردیان بۊی، و دۊیای تەواوبۊن میوەگە، وە ئاو واران و گۊزهیند گوزەران کردن، و سەسکردنە نماز خوێنین، تا وە تەکان هەواگە بەلەمیان رەسیە شۊنیگ تر، و راوچییگ لەلیان دیار بۊی، و دەسکردنە هاوار و چڕین،  تا لەلیان ئاگادار بۊی و وەرەوپییان هات.
